Slag van Guadalcanal - Wikipedia
November 1942 — VSA Vlootsoldate rus in die veld.
7 Augustus 1942 – 9 Februarie 1943
Strategiese oorwinning vir Geallieerde magte
Geallieerde magte, insluitende:
60,000 man (grondmagte)
36,200 man (grondmagte)
29 skepe verloor
615 vliegtuie verloor
38 skepe verloor
683–880 vliegtuie verloor
Die Slag van Guadalcanal het plaasgevind tydens die Tweede Wêreldoorlog in die Solomoneilande tussen Japannese magte en Geallieerde magte. Dit was die eerste offensief wat die Geallieerdes gevoer het teen Japan na die aanval op Pearl Harbor en Slag van Midway. Die slag is bekend vir die bittere gevegte op land en verskeie seegevegte tussen die twee lande se vlote.
Op 7 Augustus 1942 het 19 000 Amerikaanse seesoldate onder bevel van Majoor-generaal Alexander A. Vandegrift geland op die eilande Tulagi en Guadalcanal. Tulagi was binne 'n paar dae oorgeneem. Op Guadalcanal het die seesoldate die vliegveld (daarna Henderson-vliegveld genoem) binne 'n paar dae oorgeneem en in bedryf gestel. Daarna het dit hulle nog maande geneem om die strawwe Japannese weerstand deur bloedige gevegte te oorkom en die eiland oor te neem. Die Japannese het op 7 Februarie 1943 finaal onttrek van die eiland en op 9 Februarie 1943 het die Geallieerdes die eiland veilig verklaar.
Seeslagte om en by Guadalcanal[wysig | wysig bron]
Daar was verskeie gevegte tussen die Geallieerde en Japannese vlote tydens die slag. Party van die seeslagte het by Guadalcanal plaasgevind, terwyl ander verder van die eiland was soos die twee magte mekaar se versterkings en logistieke planne in die wiele probeer ry het. Die Japannese vloot het ook tevergeefs probeer om Henderson-vliegveld te bombardeer.
9 Augustus 1942 - Seeslag van Savo-eiland.
23-25 Augustus 1942 - Seeslag van die Oostelike Solomoneilande.
11-12 Oktober 1942 - Seeslag van Kaap Esperance
26-27 Oktober 1942 - Seeslag van Santa Cruz
12 November 1942 - Aksie suid van Savo-eiland
14-15 November 1942 - Tweede aksie van Savo-eiland
30 November - 1 Desember 1942 - Seeslag van Tassafaronga
Ontsluit van "https://af.wikipedia.org/w/index.php?title=Slag_van_Guadalcanal&oldid=1335492"	Kategorieë: SaadjiesVeldslae tydens die Tweede WêreldoorlogSolomoneilande	Navigasie-keuseskerm
العربيةБългарскиBrezhonegCatalàČeštinaDanskDeutschEnglishEspañolEuskaraفارسیSuomiFrançaisעבריתHrvatskiMagyarBahasa IndonesiaItaliano日本語한국어मराठीNederlandsNorsk bokmålOccitanPolskiPortuguêsRomânăРусскийScotsSimple EnglishSlovenčinaСрпски / srpskiSvenskaไทยTürkçeУкраїнськаTiếng Việt中文	Wysig skakels	Die bladsy is laas op 16 Maart 2015 om 14:11 bygewerk.